[{"text_idx": "#000001", "text": "The Home of Welsh Football"}, {"text_idx": "#000005", "text": "Uchafbwyntiau pe\u0302l-droed menywod Cymru ar S4C"}, {"text_idx": "#000006", "text": "Bydd S4C yn darlledu uchafbwyntiau gemau ti\u0302m pe\u0302l-droed menywod Cymru gan ddechrau gyda\u2019u ge\u0302m yn erbyn Unol Daleithiau America."}, {"text_idx": "#000007", "text": "Ar Orffennaf y 9fed bydd Cymru yn chwarae yn erbyn yr Unol Daleithiau am y tro cyntaf yn Califfornia, gyda\u2019r uchafbwyntiau i\u2019w gweld ar S4C ar y 10fed."}, {"text_idx": "#000008", "text": "Dyma\u2019r tro cyntaf i\u2019r ti\u0302m chwarae y tu allan i Ewrop, gyda Chymru yn herio\u2019r pencampwyr fel rhan o baratoadau\u2019r Unol Daleithiau i amddiffyn ei teitl yng Nghwpan y Byd."}, {"text_idx": "#000011", "text": "\u201cRwy\u2019n hynod falch i glywed bydd S4C yn darlledu uchafbwyntiau o\u2019n gemau cenedlaethol, gan ddechrau efo\u2019r ge\u0302m yn erbyn y UDA."}, {"text_idx": "#000013", "text": "\u201cMae\u2019n bwysig iawn bod yr uchafbwyntiau ar gael ar S4C er mwyn hybu\u2019r iaith Gymraeg ac i ysbrydoli merched i syrthio mewn cariad efo pe\u0302l-droed.\u201d"}, {"text_idx": "#000015", "text": "\u201cMae hi\u2019n gyfnod cyffrous iawn i be\u0302l droed menywod yng Nghymru, ac mewn partneriaeth gyda BBC Cymru, ry\u2019m ni\u2019n edrych \u2019mlaen i ddod a\u0302\u2019r gorau o gemau rhyngwladol ein ti\u0302m cenedlaethol i gynulleidfa newydd ar S4C."}, {"text_idx": "#000016", "text": "Ry\u2019m ni hefyd yn ymrwymo i ddarlledu mwy o gemau o gynghrair yr Adran Premier y tymor nesa, i roi llwyfan haeddiannol i\u2019r gemau wrth i ddiddordeb gynyddu. Mae gennym eisoes berthynas glos gyda Chymdeithas Be\u0302l Droed Cymru, ac ry\u2019m ni\u2019n falch i chware\u2019n rhan i ddatblygu ge\u0302m y menywod yng Nghymru.\u201d"}, {"text_idx": "#000017", "text": "Mae S4C hefyd am gynyddu darlledu o gemau Adran Genero, Cynghrair Menywod Clybiau Cymru, gyda mwy o gemau nag erioed i\u2019w gweld yn ystod tymor 2023/24."}, {"text_idx": "#000018", "text": "Cyhoeddwyd yn ddiweddar y bydd gemau ti\u0302m dynion Cymru ar gael i\u2019w gweld yn fyw ar S4C tan 2028, ac ymgyrch ti\u0302m y dynion dan 21 ar gyfer Pencampwriaethau UEFA 2025 i\u2019w gweld ar blatfformau\u2019r sianel."}]